Птица у кавезу
На прозору кавез стоји,
у кавезу птица мала,
а тужна је, врло тужна,
тек што није заплакала.

Па је пита хранитељка
кад грумечак њојзи даде:
"Шта је теби, птицо моја?
Изјадај ми своје јаде!

Та сад имаш лепу кућу,
ја ти дајем лепо хране,
сад би могла певат' песме
да се ори на све стране."

Из кавеза птица вели
гледећ' тамо у даљине:
"Имам свега, тешко мени,
и људи ми добра чине.

И сувише имам свега
што немају друге птице,
ал' највећег добра немам -
немам своје слободице!